Հավելված N 6

Հայաստանի Հանրապետության արտակարգ

իրավիճակների նախարարության

Փրկարար ծառայության տնօրենի

2020 թվականի մայիսի 22-ի N 17/587-Լ հրամանի

ԿԱՆՈՆԱԴՐՈՒԹՅՈՒՆ

ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈՒԹՅԱՆ ՓՐԿԱՐԱՐ ԾԱՌԱՅՈՒԹՅԱՆ

ՃԳՆԱԺԱՄԱՅԻՆ ԿԱՌԱՎԱՐՄԱՆ ԱԶԳԱՅԻՆ ԿԵՆՏՐՈՆԻ

1. ԸՆԴՀԱՆՈՒՐ ԴՐՈՒՅԹՆԵՐ

1. Հայաստանի Հանրապետության (այսուհետ` ՀՀ) արտակարգ իրավիճակների նախարարության (այսուհետ` Նախարարություն) փրկարար ծառայության (այսուհետ` Ծառայություն) ճգնաժամային կառավարման ազգային կենտրոնը (այսուհետ` Կենտրոն) Նախարարության Ծառայության կենտրոնական ապարատի հիմնական մասնագիտական կառուցվածքային ստորաբաժանում է, որն իր իրավասության սահմաններում ապահովում է արտակարգ իրավիճակ­ների առաջացման դեպքում, բնակչության պաշտպանության և քաղաքացիական պաշտպա­նության միջոցառումների անցկացման ժամանակ արդյունավետ կառավարումը, ահազան­գերի սպասարկումը, հետևանքների վերացման կառավարումը, իրականացնում Նախարարության, այլ շահագրգիռ նախարարությունների և գերատեսչությունների տեղեկատվական շուրջօրյա ապահովումը ճգնաժամերի և արտակարգ իրավիճակների բնագավառում:
2. Կենտրոնն իր գործունեության ընթացքում ղեկավարվում է ՀՀ Սահմանադրությամբ, «Փրկարար ծառայության մասին», «Փրկարարական ծառայության կանոնագիրքը հաստատելու մասին», «Արտակարգ իրավիճակներում բնակչության պաշտպա­նության մասին», «Քաղաքացիական պաշտպանության մասին», «Հրդեհային անվտանգութ­յան մասին», «Սեյսմիկ պաշտպանության մասին», «Փրկարար ուժերի և փրկարարի կարգա­վիճակի մասին», «Պաշտպանության մասին» ՀՀ օրենքներով, ՀՀ միջազգային պայմանագրերով, Նախարարության, Ծառայության և սույն կանոնադրություններով ու այլ իրավական ակտերով:
3. Կենտրոնին հանձնարարականներ և հրամաններ տալիս են Արտակարգ իրավիճակների նախարարը (այսուհետ` Նախարար), Ծառայության տնօրենը (այսուհետ՝ Տնօրեն):
4. Կենտրոնի՝

1) կառուցվածքը և հաստիքացուցակը հաստատում է Նախարարը.

2) կանոնադրությունը հաստատում է Տնօրենը:

1. Կենտրոնի ծառայողները փրկարարական ծառայողներ և քաղաքացիական ծառայողներ են:

2. ԿԵՆՏՐՈՆԻ ՆՊԱՏԱԿՆԵՐԸ ԵՎ ԽՆԴԻՐՆԵՐԸ

1. Կենտրոնի նպատակներն են`
2. խաղաղ և պատերազմական ժամանակաշրջաններում ճգնաժամերի և արտակարգ իրավիճակներում կառավարման օպերատիվության ապահովումը.
3. արտակարգ իրավիճակներում բնակչության պաշտպանության և քաղաքացիական պաշտպանության կառավարման մարմինների փոխհամաձայնեցված և ներդաշնակ գործողութ­յունների ապահովումը.
4. արտակարգ իրավիճակների, արտակարգ դեպքերի, պատահարների առաջացման (առաջացման սպառնալիքի) դեպքում արձագանքման ժամանակի զգալի կրճատումը, ներգրավված ուժերի գործունեության և միջոցների կիրառման արդյունավետության բարձրա­ցումը:
5. Կենտրոնի խնդիրներն են`
6. ՀՀ-ում արտակարգ իրավիճակների բնագավառում օպերատիվ իրավիճակի շուրջօրյա վերահսկումը.
7. արտակարգ իրավիճակների առաջացման (առաջացման սպառնա­լիքի) դեպքում Նա­խարարության, Նախարարության ստորաբաժանումների, պետական մարմինների ղեկա­վարների և բնակչու­թյան, Կենտրոնում հանրապետական գործադիր մարմինների ներկա­յացուցիչների ժամանակին ազդարարումը, ինչպես նաև միջազգային պայմանագրերով նախատեսված շրջանակներում` համապատասխան միջազգային կազմակերպությունների իրազեկումը.
8. իր իրավասության սահմաններում ճգնաժամային և արտակարգ իրավիճակներում ու պատերազմի ժամանակ բնակչության պաշտպանության միջոցառումների կառավարման ապահովումը.
9. իր իրավասության սահմաններում ճգնաժամերի, արտակարգ իրավիճակների, արտա­կարգ դեպքերի, պատահարների առաջացման դեպքում Նախարարության ուժերի արձագանքման, ինչպես նաև այլ նախարարությունների և գերատեսչությունների ուժերի ներգրավման կազմակերպումը.
10. ճգնաժամային և արտակարգ իրավիճակներում, ռազմական դրության ժամանակ Ծառայության տարածքային ստորաբաժանումների ճգնաժամային կառավարման կենտրոնների գործունեության համակարգումն ու ներդաշնակ աշխատանքի ապահովումը.
11. արտակարգ իրավիճակների, արտակարգ դեպքերի, պատահարների վերաբերյալ ահազանգերի սահմանված կարգով սպասարկումը.
12. ճգնաժամային և արտակարգ իրավիճակներում, ինչպես նաև ռազմական դրության ժամանակ տեղեկատվական հոսքերի կառավարումն արդյունավետ իրականացնելու նպատակով «թեժ գծի» գործարկումն ու կանոնավոր աշխատանքի ապահովումը.
13. ճգնաժամային և արտակարգ իրավիճակներում տարբեր մակարդակներում գործող կամ ստեղծվող հանձնաժողովների հետ համագործակցությունն ու տեղեկատվության փոխա­նակման ապահովումը.
14. Նախարարության, այլ շահագրգիռ նախարարությունների և գերատեսչություննե­րի, բնակչության շուրջօրյա տեղեկատվական ապահովումն արտակարգ իրավիճակների բնագավառում.
15. ճգնաժամային և արտակարգ իրավիճակների ռիսկերի վերաբերյալ տեղեկատվության ընդունումը, իրավասության սահմաններում` գնահատումը և նվազեցման ուղղությամբ որոշումների ընդունումը.
16. արտակարգ իրավիճակներում Կենտրոնում պետական կառավարման մարմինների ներկայացուցիչների փոխհամագործակցության և արդյունավետ աշխատանքի կազմակերպումը.
17. բնակչության պաշտպանության բնագավառում մշտադիտարկման տվյալների մշակումը, հնարավոր հետևանքների հնարավորինս ճշգրիտ կանխատեսումն ու մոդելավորումը.
18. արտակարգ իրավիճակների, դեպքերի, պատահարների վերլուծությունը, վիճակագրության վարումն ու համապատասխան զեկույցների, հաշվետվությունների, վերլուծու­թյունների, տեղեկատվության ներկայացումը շահագրգիռ պաշտոնատար անձանց և ծառայություններին.
19. ճգնաժամերի, արտակարգ իրավիճակների և քաղաքացիական պաշտպանության բնագավառում տեղեկատվական շտեմարանների ստեղծումն ու դրանց արդիականացումը.
20. իր իրավասության շրջանակներում մասնակցությունը ճգնաժամերի և արտակարգ իրավիճակների առաջացման ժամանակ բնակչության պաշտպանության և քաղաքացիական պաշտպանության բնագավառներում Նախարարության միասնական պետական քաղաքականության իրականացմանը:

3. ԿԵՆՏՐՈՆԻ ԳՈՐԾԱՌՈՒՅԹՆԵՐԸ

1. Կենտրոնն իր նպատակների և խնդիրների իրականացման համար կատարում է հետևյալ գործառույթները`
2. սահմանված պարբերականությամբ և ժամկետներում կապ է հաստատում մշտադիտարկում իրականացնող ՀՀ պետական մարմիններում գործող ծառայությունների հետ՝ ըստ առնչության ձեռք բերելով տվյալներ և տեղեկատվություն հանրապետության տարածքում օպերատիվ իրավիճակի վերաբերյալ.
3. իր իրավասության սահմաններում համագործակցում է պետական մարմինների հետ` մշտադիտարկման արդյունքների, գործունեության համար անհրաժեշտ այլ տեղեկատվության հավաքագրման, փոխանակման գործում, ապահովում է դրանց մշակումը, ընդհանրա­ցումն ու համակարգումը.
4. տիրապետում է մշտադիտարկման արդյունքներին՝ համակարգելով դրանք թվային քարտեզագրական համակարգում, Կենտրոնի շտեմարաններում.
5. արտակարգ իրավիճակների առաջացման, առաջացման սպառնալիքի, կանխման և կանխարգելման, բնակչության պաշտպանության և քաղաքացիական պաշտպանության միջոցառումների իրականացման ժամանակ սահմանված կարգով կազմակերպում և իրակա­նացնում է Նախարարության ու Նախարարության ստորաբաժանումների ղեկավարության, պետական մարմինների ղեկավարների, Կենտրոնում պետական կառավարման մարմին­ների ներկայացուցիչների ու բնակչության ժամանակին ազդարարումն ու իրազեկումը.
6. ճգնաժամերի, արտակարգ իրավիճակների, դեպքերի, պատահարների առաջացման դեպքում սահմանված կարգով կազմակերպում է Նախարարության, իրավասության սահմաններում` այլ նախարարությունների և գերատեսչությունների ուժերի արձագանքումն ու միջոցների ներգրավումը.
7. արտակարգ իրավիճակների առաջացման, առաջացման սպառնալիքի դեպքում ապահովում է միջազգային պայմանագրերի շրջանակներում համապատասխան կազմակերպությունների իրազեկումը.
8. արտակարգ իրավիճակներում համագործակցում է Կենտրոնում պետական կառավար­ման մարմինների ներկայացուցիչների հետ` ապահովելով շահագրգիռ պետական կա­ռա­­վարման մարմինների միջև ճգնաժամերի, արտակարգ իրավիճակների վերաբերյալ տեղե­կատվության ժամանակին փոխանակումը` ուժերի և միջոցների անհրաժեշտ ծավալով ներգրավման, տեղեկատվական հոսքերի արդյունավետ կառա­վարման, ստեղծված իրավիճակի տիրապետման, բնակչության իրազեկման, ազդարարման ու նշված գործընթացների ապահովմանն ուղղված որոշումների կայացման և իրակա­նացման հարցերով.
9. սահմանված կարգով ընդունում և գրանցում է բնակչությունից, ծառայություններից, կազմակերպություններից ստացվող արտակարգ իրավիճակների, դեպքերի, պատահարների վերաբերյալ ահազանգերն ու տեղեկատվությունը.
10. ձեռք է բերում անհրաժեշտ և բավարար տեղեկատվություն, տվյալներ ստեղծված իրավիճակը գնահատելու և որոշում կայացնելու համար, ընդունում է որոշում և սահմանված կարգով կազմակերպում ստեղծված իրավիճակին համարժեք արձագանքում.
11. Կենտրոնում գրանցված տեղեկատվությունն ու տվյալները սահմանված կարգով փոխանցում է շահագրգիռ ծառայություններին, ստորաբաժանումներին և պաշտոնատար անձանց.
12. հետևում է ուժերի արձագանքման ընթացքին և տրամադրում անհրաժեշտ տեղեկատվություն՝ արձագանքումն արդյունավետ իրականացնելու ուղղությամբ.
13. ահազանգերի սպասարկման, արձագանքման, ազդարարման և իրազեկման գործընթացները սահմանված կարգով իրականացնելու համար նպատակային կիրառում է տեղեկատվական շտեմարանները, ծրագրային փաթեթները, կապի միջոցները, սարքերն ու սարքավորումները.
14. ձևավորում, ամփոփում և սահմանված կարգով ներկայացնում է տեղեկատվու­թյուն ու տվյալներ Կենտրոնում գրանցված արտակարգ իրավիճակների, դեպքերի, պատահարների մասին.
15. իր իրավասության սահմաններում ահազանգողներին տրամադրում է անհրաժեշտ տե­ղեկատվություն` տարաբնույթ արտակարգ իրավիճակներում վարվելակերպի վերաբերյալ.
16. սահմանված կարգով ձեռք է բերում տեղեկատվություն, տվյալներ Ծառայության հերթապահություն իրականացնող ստորաբաժանումների քանակի, մարտունակության և գտնվելու վայրի վերաբերյալ.
17. «թեժ գծով» ու Նախարարության կայքի միջոցով ստանում, գրանցում և տրամադրում է տեղեկատվություն՝ ուղղված հնարավոր խուճապի կասեցմանը, բնակչության իրազեկմանը, հնարավոր մարդկային ու նյութական արժեքների կորուստների կանխմանը, որոնման ու այլ փրկարարական և հակաճգնաժամային գործընթացների արդյունավետու­թյան բարձրացմանը.
18. ստեղծում և պարբերաբար արդիականացնում է հանրապետությունում արտա­կարգ իրավիճակների, արտակարգ դեպքերի, պատահարների վերաբերյալ շտեմարաններ.
19. դիտարկում և շահագրգիռ մարմիններին ու պաշտոնատար անձանց ներկա­յաց­նում է հանրապետությունում գրանցված արտակարգ իրավիճակների, արտակարգ դեպ­քերի, պատա­հար­ների մշտադիտարկման արդյունքների վերլուծություն և կանխատեսում­ների վերաբերյալ տեղե­կատվություն, հաշվետվություններ՝ կատարված աշխատանքների, հետազոտութ­յուն­ների, մոնիթորինգային տվյալների, արդյունքների և կանխատեսումների մասին.
20. առաջարկություններ է ներկայացնում մշտադիտարկման, իրավիճակի մոդելավորման և կանխատեսման գործընթացի կատարելագործման և արդիականացման, ինչպես նաև տարաբնույթ ոլորտներում և արտակարգ իրավիճակներում արդյունավետ կիրառման ուղղությամբ.
21. սահմանված կարգով մշակում, ձևավորում և Նախարարության կայքում ներկայացնում է տեղեկատվություն ու տվյալներ ՀՀ տարածքում գրանցված արտակարգ դեպքերի, պատահարների, իրականացված մոնիթորինգների, դրանց արդյունքների և կանխատեսում­ների մասին.
22. կազմակերպում է ըստ անհրաժեշտ ուղղությունների վիճակագրական տվյալների ձեռքբերումը, իր իրավասության սահմաններում համագործակցում է պետական կառավարման և տեղական ինքնակառավարման մարմինների հետ վիճակագրական տեղեկատ­վության հավաքագրման և փոխանակման գործում.
23. առաջարկություններ է ներկայացնում արտակարգ իրավիճակների ոլորտում վիճակագրության վարման գործընթացի կատարելագործման և արդիականացման, ինչպես նաև վիճակագրական տվյալների համապատասխան ոլորտներում արդյունավետ կիրառման ուղղությամբ.
24. միջազգային պայմանագրերի շրջանակներում համագործակցում է համապատասխան կազմակերպությունների հետ` սահմանված կարգով փոխանակելով տեղեկատ­վություն ՀՀ-ում գրանցված արտակարգ դեպքերի, պատահարների, ինչպես նաև արտա­կարգ իրավիճակներում` համապատասխան փոխօգնության ցուցաբերման վերաբերյալ.
25. իրականացնում է ՀՀ և միջազգային մամուլի` Նախարարության գործունեությանն առնչվող ոլորտների մշտադիտարկում.
26. մասնակցում է Նախարարության, Ծառայության և Կենտրոնի այլ խնդիրների լուծման գործընթացին.
27. Նախարարի, Ծառայության տնօրենի հանձնարարությամբ իրականացնում է այլ գործառույթներ:

4. ԿԵՆՏՐՈՆԻ ԿԱՌԱՎԱՐՈՒՄԸ ԵՎ ՂԵԿԱՎԱՐՈՒՄԸ

1. Կենտրոնը կառավարում է Տնօրենը:
2. Կենտրոնի աշխատանքների համակարգումն իրականացնում է Տնօ­րենը:
3. Կենտրոնի անմիջական ղեկավարումը և գործունեության կազմակերպումն իրականացնում է Կենտրոնի պետը, ով փրկարարական ծառայող է և պաշտոնի նշանակվում ու պաշտոնից ազատվում է «Փրկա­րար ծառայության մասին» ՀՀ օրենքով սահմանված կարգով:
4. Կենտրոնի պետն իր գործունեության ընթացքում ղեկավարվում է ՀՀ Սահմանադրու­թյամբ, ՀՀ օրենքներով, Նախարարության, Ծառայության և սույն կանոնադրու­թյուն­նե­րով, այլ իրավական ակտերով և ՀՀ միջազգային պայմանագրերով:
5. Կենտրոնի պետը պատասխանատու է Կենտրոնի վրա դրված խնդիրների լուծման և Կենտրոնին վերապահված գործառույթների իրականացման համար:
6. Կենտրոնի պետը հաշվետու է Նախարարին, Տնօրենին:
7. Կենտրոնի պետը`
8. կազմակերպում է Կենտրոնի ծառայութունը, իրականացնում անմիջական ղեկավարումը.
9. համակարգում է Ծառայության մարզային փրկարարական վարչությունների ճգնաժամային կառավարման կենտրոնների գործունեությունը` մեթոդական և մասնագիտական ուղղությամբ.
10. օրենքով, այլ իրավական ակտերով և սույն կանոնադրությամբ նախատեսված խնդիրների իրականացման նպատակով համապատասխան առաջարկություններ է ներկայացնում Նախարարին, Տնօրենին.
11. իր լիազորությունների շրջանակներում Նախարարության ստորաբաժանումների, ՀՀ պետական կառավարման և տեղական ինքնակառավարման մարմինների ղեկավար­ներից ստանում է անհրաժեշտ տեղեկատվություն և նյութեր.
12. պատասխանատվություն է կրում Կենտրոնում առկա սարքերի, սարքավորումների և տեխնիկայի՝ սահմանված կարգով պահպանման ու շահագործման համար.
13. ստորագրում է Կենտրոնի անունից պատրաստվող փաստաթղթերը.
14. Կենտրոնի լիազորությունների շրջանակներում նախապատրաստում է առաջարկություններ, տեղեկանքներ, միջնորդագրեր, զեկուցագրեր և այլ գրություններ.
15. Նախարարին, Տնօրենին միջնորդություն է ներկայացնում Կենտրո­նի պաշտոններում քաղաքացիներին ծառայության ընդունման, ծառայողներին պաշտոնից ազատման, խրախուսման և կարգապահական տույժեր տալու վերաբերյալ.
16. սահմանում է Կենտրոնի ծառայողների իրավասությունների շրջանակները, պաշտո­նեական պարտականություններն ու պատասխանատվությունը.
17. Նախարարի, Տնօրենի հանձնարարությամբ իրականացնում է օրեն­քով, այլ իրավական ակտերով և սույն կանոնադրությամբ նախատեսված այլ գործա­ռույթ­ներ:
18. Կենտրոնի պետի, Կենտրոնի փրկարարական և քաղաքացիական ծառայողների իրավունքներն ու պարտականությունները, նրանց մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջները սահմանվում են փրկարարական ծառայության բարձրագույն, գլխավոր, ավագ, կրտսեր խմբերի և քաղաքացիական ծառայության գլխավոր խմբի պաշտոններ զբաղեցնող ծառայողների պաշտոնների անձնագ­րե­րով և սույն կանոնադրությամբ:
19. Կենտրոնի պետի տեղակալը փրկարարական ծառայող է և պաշտոնի նշանակվում ու պաշտոնից ազատվում է «Փրկա­րար ծառայության մասին» ՀՀ օրենքով սահմանված կարգով:
20. Կենտրոնի պետի տեղակալը ենթակա և հաշվետու է Կենտրոնի պետին, վերջինիս բացակայության դեպքում կատարում է նրա պարտականությունները:
21. Կենտրոնի պետի տեղակալին, նրա իրավասության սահմաններում, ենթակա և հաշվետու են Կենտրոնի ստորաբաժանումների ղեկավարները և ծառայողները:
22. Կենտրոնի պետի տեղակալը`
	1. իր լիազորությունների շրջանակներում կազմակերպում է Կենտրոնի ստորաբաժանումների գործունեությունը.
	2. իր լիազորությունների շրջանակներում ստորաբաժանումների ղեկավարներից ստանում է անհրաժեշտ տեղեկատվություն և նյութեր.
	3. Կենտրոնի պետին ներկայացնում է առաջարկություններ, տեղեկանքներ, միջնորդագրեր, զեկուցագրեր և այլ գրություններ.
	4. Կենտրոնի պետին միջնորդություն է ներկայացնում ծառայողներին խրախուսման և կարգապահական տույժեր տալու վերաբերյալ.
	5. Կենտրոնի պետի հանձնարարությամբ իրականացնում է այլ գործառույթներ:
23. Կենտրոնի օպերատիվ հերթափոխերի բաժնի (այսուհետ` ՕՀ բաժին) ղեկավարումն անմիջականորեն իրականացնում է ՕՀ բաժնի պետը, ով փրկարարական ծառայող է և պաշտոնի նշանակվում ու պաշտոնից ազատվում է «Փրկա­րար ծառայության մասին» ՀՀ օրենքով սահմանված կարգով:
24. ՕՀ բաժնի պետն անմիջականորեն ենթակա և հաշվետու է Կենտրոնի պետին (տեղակալին):
25. ՕՀ բաժնի պետը՝
26. կազմակերպում և ղեկավարում է ՕՀ բաժնի գործունեությունը.
27. ստորագրում է ՕՀ բաժնի անունից պատրաստված բոլոր փաստաթղթերը.
28. իրականացնում է ՕՀ բաժնին հանձնարարված աշխատանքների կազմակերպումը, ՕՀ բաժնի և Կենտրոնի գործառույթներին համապատասխան` իր պաշտոնի անձնագրով նախատեսված իրավասությունների կատարումը.
29. պարբերաբար Կենտրոնի պետին հաշվետվություն է ներկայացնում կատարված աշխատանքների ու ոլորտում տիրող իրավիճակի վերաբերյալ.
30. իր իրավասության սահմաններում Կենտրոնի պետին միջնորդություններ է ներկայացնում ենթականերին պատասխանատվության ենթարկելու, խրախուսելու, հերթական կոչումներ շնորհելու և ծառայության հետ կապված այլ հարցերով.
31. անձնական պատասխանատվություն է կրում ՕՀ բաժնի գործունեության ընթացքում գաղտնիության ռեժիմի պահպանման և ղեկավարությանը զեկուցվող նյութերի օբյեկտիվության համար.
32. Կենտրոնի պետի (տեղակալի) հանձնարարությամբ իրականացնում է այլ գործառույթներ:

 24. ՕՀ բաժնի պետի բացակայության դեպքում՝ վերջինիս փոխարինում է ՕՀ բաժնի օպերատիվ հերթափոխի պետը:

1. Կենտրոնի մոնիթորինգի և կանխատեսման բաժնի (այսուհետ` ՄԿ բաժին) ղեկավարումն անմիջականորեն իրականացնում է ՄԿ բաժնի պետը, ով փրկարարական ծառայող է և պաշտոնի նշանակվում ու պաշտոնից ազատվում է «Փրկա­րար ծառայության մասին» ՀՀ օրենքով սահմանված կարգով:
2. ՄԿ բաժնի պետն անմիջականորեն ենթակա և հաշվետու է Կենտրոնի պետին (տեղակալին):
3. ՄԿ բաժնի պետը՝
4. կազմակերպում և ղեկավարում է ՄԿ բաժնի գործունեությունը.
5. ստորագրում է ՄԿ բաժնի անունից պատրաստված բոլոր փաստաթղթերը.
6. իրականացնում է ՄԿ բաժնին հանձնարարված աշխատանքների կազմակերպումը, ՄԿ բաժնի և Կենտրոնի գործառույթներին համապատասխան` իր պաշտոնի անձնագրով նախատեսված իրավասությունների կատարումը.
7. պարբերաբար Կենտրոնի պետին հաշվետվություն է ներկայացնում կատարված աշխատանքների ու ոլորտում տիրող իրավիճակի վերաբերյալ.
8. իր իրավասության սահմաններում Կենտրոնի պետին միջնորդություններ է ներկայացնում ենթականերին պատասխանատվության ենթարկելու, խրախուսելու, հերթական կոչումներ շնորհելու և ծառայության հետ կապված այլ հարցերով.
9. անձնական պատասխանատվություն է կրում ՄԿ բաժնի գործունեության ընթացքում գաղտնիության ռեժիմի պահպանման և ղեկավարությանը զեկուցվող նյութերի օբյեկտիվության համար.
10. Կենտրոնի պետի (տեղակալի) հանձնարարությամբ իրականացնում է այլ գործառույթներ:

 28. ՄԿ բաժնի պետի բացակայության դեպքում՝ վերջինիս փոխարինում է ՄԿ բաժնի ավագ հրահանգիչը՝ երկրատեղեկատվական համակարգերի գծով:

 29. Կենտրոնի տեղեկատվության ապահովման և վիճակագրության բաժնի (այսուհետ` ՏԱՎ բաժին) ղեկավարումն անմիջականորեն իրականացնում է ՏԱՎ բաժնի պետը, ով փրկարարական ծառայող է և պաշտոնի նշանակվում ու պաշտոնից ազատվում է «Փրկա­րար ծառայության մասին» ՀՀ օրենքով սահմանված կարգով:

1. ՏԱՎ բաժնի պետն անմիջականորեն ենթակա և հաշվետու է Կենտրոնի պետին (տեղակալին):
2. ՏԱՎ բաժնի պետը՝
3. կազմակերպում և ղեկավարում է ՏԱՎ բաժնի գործունեությունը.
4. ստորագրում է ՏԱՎ բաժնի անունից պատրաստված բոլոր փաստաթղթերը.
5. իրականացնում է ՏԱՎ բաժնին հանձնարարված աշխատանքների կազմակերպումը, ՏԱՎ բաժնի և Կենտրոնի գործառույթներին համապատասխան` իր պաշտոնի անձնագրով նախատեսված իրավասությունների կատարումը.
6. պարբերաբար Կենտրոնի պետին հաշվետվություն է ներկայացնում կատարված աշխատանքների ու ոլորտում տիրող իրավիճակի վերաբերյալ.
7. իր իրավասության սահմաններում Կենտրոնի պետին միջնորդություններ է ներկայացնում ենթականերին պատասխանատվության ենթարկելու, խրախուսելու, հերթական կոչումներ շնորհելու և ծառայության հետ կապված այլ հարցերով.
8. անձնական պատասխանատվություն է կրում ՏԱՎ բաժնի գործունեության ընթացքում գաղտնիության ռեժիմի պահպանման և ղեկավարությանը զեկուցվող նյութերի օբյեկտիվության համար.
9. Կենտրոնի պետի (տեղակալի) հանձնարարությամբ իրականացնում է այլ գործառույթներ:

 32. ՏԱՎ բաժնի պետի բացակայության դեպքում՝ վերջինիս փոխարինում է ՏԱՎ բաժնի ավագ հրահանգիչը:

1. Կենտրոնի 911 ահազանգման կենտրոնի (այսուհետ` 911 ԱԿ) ղեկավարումն անմիջականորեն իրականացնում է 911 ԱԿ պետը, ով փրկարարական ծառայող է և պաշտոնի նշանակվում ու պաշտոնից ազատվում է «Փրկա­րար ծառայության մասին» ՀՀ օրենքով սահմանված կարգով:
2. 911 ԱԿ պետն անմիջականորեն ենթակա և հաշվետու է Կենտրոնի պետին (տեղակալին):
3. 911 ԱԿ պետը՝
4. կազմակերպում և ղեկավարում է 911 ԱԿ գործունեությունը.
5. ստորագրում է 911 ԱԿ անունից պատրաստված բոլոր փաստաթղթերը.
6. իրականացնում է 911 ԱԿ հանձնարարված աշխատանքների կազմակերպումը, 911 ԱԿ և Կենտրոնի գործառույթներին համապատասխան` իր պաշտոնի անձնագրով նախատեսված իրավասությունների կատարումը.
7. պարբերաբար Կենտրոնի պետին հաշվետվություն է ներկայացնում կատարված աշխատանքների ու ոլորտում տիրող իրավիճակի վերաբերյալ.
8. իր իրավասության սահմաններում Կենտրոնի պետին միջնորդություններ է ներկայացնում ենթականերին պատասխանատվության ենթարկելու, խրախուսելու, հերթական կոչումներ շնորհելու և ծառայության հետ կապված այլ հարցերով.
9. անձնական պատասխանատվություն է կրում 911 ԱԿ գործունեության ընթացքում գաղտնիության ռեժիմի պահպանման և ղեկավարությանը զեկուցվող նյութերի օբյեկտիվության համար.
10. Կենտրոնի պետի (տեղակալի) հանձնարարությամբ իրականացնում է այլ գործառույթներ:

 36. 911 ԱԿ պետի բացակայության դեպքում՝ վերջինիս փոխարինում է 911 ԱԿ ավագ հրահանգիչը:

5. ԿԵՆՏՐՈՆԻ ԿԱՌՈՒՑՎԱԾՔԸ

 37. Կենտրոնի աշխատանքները կազմակերպվում են ներքին կառուցվածքային ստորաբաժանումների միջոցով:

1. Կենտրոնն ունի հետևյալ ներքին կառուցվածքային ստորաբաժանումները`
	1. օպերատիվ հերթափոխերի բաժին.
	2. մոնիթորինգի և կանխատեսման բաժին.
	3. տեղեկատվության ապահովման և վիճակագրության բաժին.
	4. 911 ահազանգման կենտրոն:

 39. Կենտրոնի օպերատիվ հերթափոխերի բաժինը, Կենտրոնի նպա­տակներին և խնդիրներին համապատասխան, իրականացնում է հետևյալ գործառույթները`

1. սահմանված կարգով ընդունում և գրանցում է բնակչությունից, ծառայություն­ներից, կազմակերպություններից ստացվող արտակարգ իրավիճակների, արտակարգ դեպքերի, պատահարների վերաբերյալ ահազանգերն ու տեղեկատվությունը, իր իրավասու­թյան սահմաններում տրամադրում է անհրաժեշտ խորհրդատվություն.
2. արտակարգ իրավիճակի առաջացման (առաջացման սպառնալիքի) դեպքում նախա­պատրաստում է առաջարկություններ՝ անհրաժեշտ հաշվարկների ներգրավման վերաբերյալ և ներկայա­ցնում ղեկավարությանը` համապատասխան որոշումների կայացման համար.
3. սահմանված կարգով կազմակերպում է արձագանքում Կենտրոնում գրանցված արտակարգ իրա­վիճակներին, արտակարգ դեպքերին, պատահարներին` իրականացնելով ստեղծված իրավիճակին համարժեք միջոցառումներ.
4. արտակարգ իրավիճակներում, արտակարգ դեպքերի, պատահարների հետևանքների վերացման գործընթացում ներգրավված ստորաբաժանումների ղեկավարներից ընդու­նում է զեկույցներ` գնահատելով ստեղծված իրավիճակը և ընդունում նպատակային որոշումներ` հասցնելով դրանք իրականացնող ստորաբաժանումներին.
5. արտակարգ դեպքի, պատահարի վերաբերյալ ահազանգ գրանցվելու դեպքում սահմանված կարգով իրազեկում է շահագրգիռ մարմիններին, ծառայություններին և պաշտո­նատար անձանց.
6. արտակարգ իրավիճակների առաջացման (առաջացման սպառնալիքի) դեպքում, բնակչության պաշտպանու­թյան և քաղաքացիական պաշտպանության միջոցառումների անց­կացման ժամանակ կազմակերպում և իրականացնում է Նախարարության և ենթակա ստորաբաժանումների, պետական կառա­վարման, պետա­կան կառավարման տարածքային և տեղական ինքնակառավարման մար­մինների ղեկավար­ների, ինչպես նաև Կենտրոնում հանրապետական գործադիր մարմինների ներկայացուցիչների (այսուհետ՝ ՀԳՄՆ) ժամանակին ազդարարումը.
7. ապահովում է արտակարգ իրավիճակներում Կենտրոն ժամանած ՀԳՄՆ-երի հետ/ (միջև) փոխ­համագործակցությունը տեղեկատվության փոխանակման, որոշումների կայացման և հետևանքների վերացման արդյունավետ իրականացումը.
8. արտակարգ իրավիճակների առաջացման դեպքում ապահովում է Նախարա­րութ­յան ուժերի արձագանք­ման, ինչպես նաև այլ նախարարությունների և գերատեսչություն­ների ուժերի ներգրավման ու դրանց միջև ներդաշնակ փոխհամագործակցությունը.
9. արտակարգ իրավիճակների առաջացման դեպքում միջազգային պայմանագ­րերով նախա­տեսված շրջանակներում` իրականացնում է համապատասխան միջազգային կազմակերպու­թյունների իրազեկումը.
10. ապահովում է ՀՀ-ում արտակարգ իրավիճակների բնագավառում օպերատիվ իրավիճակի շուրջ­օրյա հսկումն ու արտակարգ դեպքերի, պատահարների սահմանված կարգով գրանցումը, հաշ­վառումն ու ամփոփ տեղեկատվության ժամանակին ներկայացումը շահագրգիռ պաշտո­նատար անձանց, ծառայություններին, կազմակերպություններին.
11. մշտապես հսկում է ՀՀ-ում օպերատիվ իրավիճակը արտակարգ իրավիճակների բնագավառում` թվային քարտեզների վրա անցկացնելով համապատասխան տեղեկատվութ­յունն ու տվյալներն արտակարգ դեպքերի, պատահարների վերաբերյալ.
12. սահմանված կարգով կազմակերպում է լրացուցիչ ուժերի ներգրավումը.
13. արտակարգ իրավիճակների առաջացման դեպքում ապահովում է ՀՀ-ում ծավալված միջազ­գային կազմակերպությունների հետ փոխհամագործակցությունը տեղեկատվության փո­խանակման և ժամանած միջազգային ուժերի արդյունավետ կիրառման ուղղությամբ.
14. ներկայացնում է առաջարկություններ ոլորտում ծառայության որակի բարձրացման և շահագրգիռ անձնակազմի ուսուցման գործընթացի բարելավման ուղղությամբ.
15. մասնակցում է Նախարարության, Ծառայության և Կենտրոնի այլ խնդիրների լուծման գործընթացին:

 40. Կենտրոնի մոնիթորինգի և կանխատեսման բաժինը, Կենտրոնի նպատակներին և խնդիրներին համապատասխան, իրականացնում է հետևյալ գործառույթները`

1. կազմակերպում և ձեռք է բերում ըստ անհրաժեշտ ուղղությունների ու ոլորտների մշտադիտարկման արդյունքները, իրականացնում է մշակումը, ընդհանրացումն ու համակարգումը.
2. ստեղծում և պարբերաբար արդիականացնում է հանրապետությունում արտակարգ իրավիճակների, արտակարգ դեպքերի, պատահարների վերաբերյալ շտեմարաններ.
3. իր իրավասության սահմաններում համագործակցում է պետական կառավարման և տեղական ինքնակառավարման մարմինների հետ` մշտադիտարկման արդյունքների, գործունեության համար անհրաժեշտ այլ տեղեկատվության հավաքագրման և փոխանակման գործում.
4. ըստ սահմանված ձևաչափերի և ժամկետներում դիտարկում ու շահագրգիռ մարմիններին ու պաշտոնատար անձանց ներկայացնում է ՀՀ-ում գրանցված արտակարգ իրավիճակների, արտակարգ դեպքերի, պատահարների մշտադիտարկման արդյունքների վերլուծություն և կանխատեսումների վերաբերյալ տեղեկատվություն, հաշվետվություններ՝ կատարված աշխատանքների, հետազոտությունների, մշտադիտարկման տվյալների, արդյունքների և կանխատեսումների մասին.
5. առաջարկություններ է ներկայացնում մշտադիտարկման, իրավիճակի մոդելավորման և կանխատեսման գործընթացի կատարելագործման և արդիականացման, ինչպես նաև տարաբնույթ ոլորտներում և արտակարգ իրավիճակներում արդյունավետ կիրառման ուղղությամբ.
6. շահագրգիռ մարմիններին և պաշտոնատար անձանց ժամանակին իրազեկում է հանրապետությունում արտակարգ իրավիճակների, արտակարգ դեպքերի, պատահարների մշտադիտարկման, մոդելավորման և կանխատեսման արդյունքների ու իրավիճակի հնարավոր վատթարացման մասին.
7. սահմանված կարգով մշակում, ձևավորում և Նախարարության կայքում ներկայացնում է տեղեկատվություն ու տվյալներ՝ ՀՀ տարածքում իրականացված մոնիթորինգների, դրանց արդյունքների և կանխատեսումների մասին.
8. օգտվում է Կենտրոնի, այլ շահագրգիր մարմինների տեղեկատվական բազաներից` իրականացնելով տարաբնույթ արտակարգ իրավիճակների, դեպքերի, պատահարների մոդելավորում.
9. իր իրավասության սահմաններում արտակարգ իրավիճակների բնագավառում իրականացնում է տարաժամկետ կանխատեսումներ.
10. մասնակցում է Նախարարության, Ծառայության, Կենտրոնի այլ խնդիրների լուծման գործընթացին:

 41. Կենտրոնի տեղեկատվության ապահովման և վիճակագրության բաժինը, Կենտրոնի նպատակներին և խնդիրներին համապատասխան, իրականացնում է հետևյալ գործա­ռույթները`

1. կազմակերպում է ըստ անհրաժեշտ ուղղությունների վիճակագրական տվյալների ձեռքբերումը, իր իրավասության սահմաններում համագործակցում է պետական կառավարման և տեղական ինքնակառավարման մարմինների հետ վիճակագրական տեղեկատ­վու­թյան հավաքագրման և փոխանակման գործում.
2. ստեղծում և պարբերաբար արդիականացնում է ՀՀ-ում արտակարգ դեպքերի, պատահարների վերաբերյալ շտեմարաններ.
3. իրականացնում է հանրապետությունում արտակարգ դեպքերի, պատահարների վերաբերյալ տեղեկատվության մշակում և դասակարգում.
4. ըստ սահմանված ձևաչափերի և ժամկետներում վերլուծում ու շահագրգիռ մարմիններին, կազմակերպություններին, պաշտոնատար անձանց տրամադրում է ՀՀ-ում գրանցված արտակարգ դեպքերի, պատահարների վերաբերյալ վիճակագրական տվյալներ և հաշվետվություններ.
5. սահմանված կարգով հանրապետության վիճակագրական կոմիտե է ներկա­յաց­նում Կենտրոնում գրանցված արտակարգ դեպքերի, պատահարների վերաբեր­յալ հաշվետվությունները.
6. առաջարկություններ է ներկայացնում վիճակագրության վարման գործընթացի կատարելագործման և արդիականացման, ինչպես նաև վիճակագրական տվյալների համապատասխան ոլորտներում արդյունավետ կիրառման ուղղությամբ.
7. շահագրգիռ պաշտոնատար անձանց յուրաժամկետ իրազեկում է ՀՀ-ում արտակարգ դեպքերի, պատահարների վիճակագրությունում կտրուկ փոփոխությունների մասին.
8. միջազգային պայմանագրերի շրջանակներում համապատասխան կազմակերպություններին սահմանված կարգով տրամադրում է տեղեկատվություն` ՀՀ-ում գրանցված արտակարգ դեպքերի, պատահարների վերաբերյալ.
9. սահմանված կարգով մշակում, ձևավորում և Նախարարության կայքում զետեղում է տեղեկատվություն ու տվյալներ ՀՀ տարածքում գրանցված արտակարգ դեպքերի, պատահարների վերաբերյալ.
10. իրականացնում է հանրապետության և միջազգային մամուլի` Նախարարության գործունեությանն առնչվող ոլորտների մշտադիտարկում.
11. Նախարարության կայքում սահմանված կարգով ապահովում է տեղեկատվության՝ օտար լեզուներով ներկայացումը.
12. առաջարկություններ է ներկայացնում Նախարարության կայքի արդիականացման, տեղեկատվության ապահովման գործընթացների բարելավման և նպատակային կիրառման ուղղությամբ.
13. մասնակցում է Նախարարության, Ծառայության և Կենտրոնի այլ խնդիրների լուծման գործընթացին:

 42. Կենտրոնի 911 ահազանգման կենտրոնը, Կենտրոնի նպատակներին և խնդիրներին համա­պատասխան, իրականացնում է հետևյալ գործառույթները`

1. սահմանված կարգով ընդունում և գրանցում է բնակչությունից, ծառայություններից, կազմակերպություններից ստացվող արտակարգ դեպքերի, պատահարների վերաբերյալ, ինչպես նաև սոցիալ-կենցաղային բնույթի ահազանգերն ու տեղեկատվությունը.
2. հնարավորինս սեղմ ժամկետներում ձեռք է բերում անհրաժեշտ և բավարար տեղեկատվություն, տվյալներ ստեղծված իրավիճակը գնահատելու և որոշում կայացնելու համար.
3. ստացված և ճշգրտված տեղեկատվության հիման վրա ընդունում է որոշում և սահմանված կարգով կազմակերպում ստեղծված իրավիճակին համարժեք արձագանքում.
4. գրանցված տեղեկատվությունն ու տվյալները սահմանված կարգով փոխանցում է շահագրգիռ ծառայություններին, ստորաբաժանումներին և պաշտոնատար անձանց.
5. հետևում է ուժերի արձագանքման ընթացքին և տրամադրում անհրաժեշտ տեղեկատվություն արձագանքումն արդյունավետ իրականացնելու ուղղությամբ.
6. ապահովում է դեպքի, պատահարի վայրից պահանջվող լրացուցիչ ուժերի ներգրավումը.
7. նպատակային կիրառում է տեղեկատվական շտեմարանները, ծրագրային փաթեթները, կապի միջոցներն ահազանգերի սպասարկման, արձագանքման կազմակերպման, ազ­դարարման և իրազեկման գործընթացները սահմանված կարգով իրականացնելու համար.
8. շուրջօրյա հետևում է հատուկ, կարևորագույն օբյեկտներում գործող ինքնաշխատ հակահրդեհային համակարգի աշխատանքին.
9. ձևավորում, ամփոփում և սահմանված կարգով ՕՀ պետին (այլ շահագրգիռ մարմիններին, ծառայություններին, պաշտոնատար անձանց) է ներկայացնում տեղեկատվություն և տվյալներ գրանցված արտակարգ դեպքերի, պատահարների մասին.
10. իր իրավասության սահմաններում ահազանգողներին տրամադրում է անհրաժեշտ տեղեկատվություն տարաբնույթ արտակարգ իրավիճակներում վարվելակերպի վերաբերյալ.
11. սահմանված կարգով ձեռք է բերում տեղեկատվություն և տվյալներ Ծառայության հերթապահություն իրականացնող ստորաբաժանումների քանակի, մարտունակության և գտնվելու վայրի վերաբերյալ.
12. վերլուծում է գրանցվող ահազանգերի բնույթը, թվաքանակը և սահմանված կարգով ներկայացնում հաշվետվություններ կատարված աշխատանքների վերաբերյալ.
13. ներկայացնում է առաջարկություններ ծառայության որակի բարձրացման ուղղությամբ.
14. մասնակցում է Նախարարության, Ծառայության և Կենտրոնի այլ խնդիրների լուծման գործընթացներին: